stanford-oval/wikipedia huggingface dataset:
Cooler Master

| Cooler Master |
| --- | --- |

Tunnuslause:  Make It Yours.
Yritysmuoto:  yksityinen yritys
Perustettu:  1992
Kotipaikka:   Uusi-Taipei, Taiwan
Toimiala:  elektroniikkateollisuus
Tuotteet:  tietokoneiden kotelot, virtalähteet, jäähdyttimet, syöttölaitteet ym.
Kotisivu:  www.coolermaster.com
Infobox OKVirheellinen NIMI-arvo: 
Cooler Master on taiwanilainen elektroniikkayhtiö. Se valmistaa tietokoneen koteloita, jäähdytinjärjestelmiä, virtalähteitä ja syöttölaitteita.
Aiheesta muualla

Kuvia tai muita tiedostoja aiheesta Cooler Master Wikimedia Commonsissa
Verkkosivut (Arkistoitu – Internet Archive) (englanniksi)
Christopher Tin

Christopher Tin
Christopher Tin on yhdysvaltalainen säveltäjä, joka säveltää musiikkiaan elokuviin ja videopeleihin. Hän opiskeli Stanfordin ja Oxfordin yliopistoissa, minkä jälkeen aloitti opiskelunsa Royal College of Music -konservatoriossa.
Työt

2005 Baba Yetu
Baba Yetu voitti arvostetun musiikkialan Grammy-palkinnon vuonna 2011 historian ensimmäisenä pelimusiikkikappaleena. Se palkittiin kategoriassa "Paras laulusäestyksinen instrumentaalikappale" (Best Instrumental Arrangement Accompanying Vocalist(s)).
Aiheesta muualla

Christopher Tinin virallinen kotisivu
Christopher Tin VGMdb-sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kiwalik

Kiwalik on etelään karttaan punaisella pisteellä merkitystä Kotzebuesta
Kiwalik (joskus kirjoitettu muodossa Keewalik) on kylä Luoteis-Alaskassa Kotzebuensalmen kaakkoisrannalla Sewardin niemimaalla, Kiwalik-joen suulla.
Vuonna 2021 Kiwalikin asukasluku oli 10. Kiwalik sijaitsee 97 kilometriä etelään Kotzebuesta.
Daniel Wiffen

Daniel Wiffen (s. 14. heinäkuuta 2001) on irlantilainen uimari. Hän on voittanut vapaauinnissa olympiakultaa ja kaksi maailmanmestaruutta.
Wiffen kilpaili Tokion olympialaisissa 2021 ja sijoittui 800 metrin vapaauinnissa 14:nneksi sekä 1 500 metrin vapaauinnissa 20:nneksi. Hän ylsi arvokisamitaleille ensimmäisen kerran Kansainyhteisön kisoissa 2022, kun hän saavutti hopeaa 1 500 metrin vapaauinnissa. Vuonna 2023 hän sijoittui Fukuokan MM-kilpailuissa neljänneksi 800 metrillä Euroopan-ennätyksellä 7.39,19 ja 1 500 metrillä ajalla 14.43,01. Otopenin lyhyen radan EM-kilpailuissa 2023 hän voitti kultaa 400 metrin, 800 metrin ja 1 500 metrin vapaauinnissa ja ui keskimmäisellä matkalla maailmanennätyksen 7.20,46. Dohan MM-kilpailuissa 2024 hän voitti kultaa 800 metrillä ja 1 500 metrillä sekä sijoittui seitsemänneksi 400 metrillä. Pariisin olympialaisissa 2024 Wiffen voitti kultaa 800 metrin vapaauinnissa Euroopan-ennätyksellä 7.38,19, millä hän voitti yhdysvaltalaisen Robert Finken 0,56 sekunnilla. Wiffen saavutti pronssia Finken voittamalla 1 500 metrillä ajalla 14.39,63. Wiffen kilpaili Pariisissa myös 10 kilometrin avovesiuinnissa, jossa hän sijoittui 18:nneksi.
Daniel Wiffenillä on identtinen kaksosveli Nathan Wiffen, joka myös on kansainvälisen tason uimari. Veljekset ja heidän siskonsa Elizabeth ovat näytelleet pienissä rooleissa tv-sarjassa Game of Thrones.
Bleomysiini

| --- | --- |

Bleomysiini
Systemaattinen (IUPAC) nimi
 ?
Tunnisteet
CAS-numero: 11056-06-7
ATC-koodi: L01DC01
PubChem CID: 5360373
DrugBank: DB00290
Kemialliset tiedot
Kaava: C55H84N17O21S3 
Moolimassa: 1415,551 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 71 °C
Farmakokineettiset tiedot
Hyötyosuus:  ?
Proteiinisitoutuminen: 1 %
Metabolia: Hepaattinen
Puoliintumisaika: 115 minuuttia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Intravenoosi, intramuskulaarinen
Bleomysiini on antibiootti. Sitä myydään Bleomycin-nimellä. Sitä käytetään esimerkiksi suu-, ruokatorvi-, kohdunkaula-, siitin-, emätin-, kives- ja ihosyöpien sekä lymfoomien hoidossa. Bleomysiini injektoidaan/infusoidaan. Sitä saadaan Streptomyces verticillus nimisestä bakteerista. Bleomysiini on emäksisten glykopeptidien seos. Bleomysiinia on käytetty myös muiden sairauksien kuin syöpätautien hoidossa, esimerkiksi syylien kohdalla.
Bleomysiini on eräs niin kutsutun ABVD-hoitokaavion osanen. ABVD on saman tyyppinen kuin CHOP ja MOPP.
Aiheesta muualla

PubChem: Bleomycin (englanniksi)
DrugBank: Bleomycin (englanniksi)
Kyoto Encyclopedia of Genes and Genomes (KEGG): Bleomycin (englanniksi)
ChemBlink: Bleomycin (englanniksi)
Bleomycin for injection (Arkistoitu – Internet Archive) (englanniksi) (pdf)
Chilentapakulo

| Chilentapakulo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tapakulot Rhinocryptidae
Suku::  Tapakulot Scytalopus
Laji::  fuscus
Kaksiosainen nimi
 Scytalopus fuscus  Gould, 1837 
Katso myös
   Chilentapakulo Wikispeciesissä   Chilentapakulo Commonsissa 
Infobox OKNimi-testi OKIUCN-testi OK: 
Chilentapakulo (Scytalopus fuscus) on tapakulojen sukuun kuuluva varpuslintu, joka elää kotoperäisenä Chilessä. Laji luokiteltiin vuonna 2005, jolloin andientapakulo jaettiin yhdeksitoista lajiksi.
Koko ja ulkonäkö

Chilentapakulon pituus on noin 11 cm. Sen höyhenpuku on kauttaaltaan tummanharmaa, koivet ovat vaaleanpunertavat ja pyrstöä se pitää peukaloismaisesti pystyssä. Lajin siivet ovat lyhyet ja pyöreäkärkiset, ja se onkin huono lentäjä, joka liikkuu enimmäkseen jalkaisin.
Esiintyminen

Chilentapakulot elävät Chilen keskiosissa Atacaman eteläosista Biobíoon noin 120 000 neliökilometrin laajuisella alueella.
Elinympäristö

Laji elää laaksojen ja rotkojen alikasvoksessa merenpinnan tasosta 800 metriin.
Lisääntyminen

Pesintä tapahtuu pääasiassa loka-marraskuussa. Pyöreän pesän, jossa on kulkuaukko sivulla, se rakentaa sammalista, juurikuiduista ja eläinten karvoista puolisen metriä pitkän tunnelin päähän, yleensä puron tai joen rantapenkkaan. Naaras munii kaksi tai kolme munaa.
Ravinto

Ruokavalio koostuu hyönteisistä ja muista pienistä selkärangattomista.
Daniel Yeboah

| 0 | 1 | 2 |
| --- | --- | --- |

Henkilötiedot
Koko nimi: Daniel Yéboah Tétchi
Syntymäaika: 13. marraskuuta 1984
Syntymäpaikka: Abidjan, Norsunluurannikko
Pelipaikka: Maalivahti
Pituus: 183 cm
Seura
Seura: ASEC Mimosas
Pelinumero: 31
Seurat
| Vuodet | Seura | O (M) |
| 2000-2005   2004-2005   2005-2008   2006-2007   2008- | SC Bastia B   → Villemomble Sports (lainalla)   Villemomble Sports   → Créteil-Lusitanos (lainalla)   ASEC Mimosas | 45 (0)   31 (0)   20 (0)   7 (0)   8 (0) |
Maajoukkue
| 2003   2003- |  Norsunluurannikko U-21    Norsunluurannikko | 3 (0)   4 (0) |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2010.  Maajoukkueuran tilastot päivitetty 15. heinäkuuta 2010.
| Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Maa:   Norsunluurannikko> Miesten jalkapallo. |
| --- | --- | --- | --- |
|  Hopeaa | Gabon-Päiväntasaajan Guinea 2012 | Jalkapallo |  |
Daniel Yéboah Tétchi (s. 13. marraskuuta 1984 Abidjan) on norsunluurannikkolainen jalkapalloilija, pelipaikaltaan maalivahti. Hän edustaa kotimaansa pääsarjassa pelaavaa ASEC Mimosasia. Yeboah on pelannut Norsunluurannikon alle 21-vuotiaiden maajoukkueessa kolme ottelua ja aikuisten maajoukkueessa neljä ottelua. Hän oli mukana MM-kisoissa 2010, mutta ei pelannut turnauksessa yhtäkään ottelua.
Kiwayu

Kiwayu
Saaren länsirantaa
| --- | --- |
Sijainti:  Lamu Kenia
Saariryhmä:  Lamun saaristo
Korkein kohta:  47  m 
Suojelualue:  Kiunga Marine National Reserve (en) (käännä suomeksi) 
muokkaa - muokkaa wikitekstiä - muokkaa Wikidataa
Kiwayu on saari Lamun saaristossa Kenian rannikolla Intian valtameressä. Se on kauimmaisin saariston saarista. Saari on sukeltajien ja snorklaajien suosima rauhallinen paikka.
Bernhard von Bülow

| Bernhard von Bülow |
| --- | --- |

Saksan valtakunnankansleri
 16. lokakuuta 1900–13. heinäkuuta 1909  
Monarkki:  Vilhelm II
Edeltäjä:  Chlodwig zu Hohenlohe-Schillingsfürst
Seuraaja:  Theobald von Bethmann Hollweg
Henkilötiedot
Syntynyt: 3. toukokuuta 1849 Klein-Flottbeck, Holstein
Kuollut: 28. lokakuuta 1929 (80 vuotta) Rooma, Italia
Puoliso:  Maria Beccadelli di Bologna
Tiedot
Uskonto:  protestantti
 Nimikirjoitus
Bernhard Heinrich Karl Martin von Bülow (3. toukokuuta 1849 Klein-Flottbeck, Holstein – 28. lokakuuta 1929 Rooma) oli Saksan valtakunnankansleri vuosina 1900–1909. Hän sai ruhtinaan (saks. Fürst) arvon vuonna 1905. Vuosina 1897–1900 von Bülow toimi Auswärtiges Amtin (ulkoministeriön) valtiosihteerinä. Vuosina 1914–1915 Bülow oli Saksan Italian suurlähettiläs.
Perhe ja nuoruusaika

Von Bülow syntyi Holsteinissa Klein-Flottbeckissa. Se on nykyisin osa Altonaa, joka on Hampurin kaupunginosa. Hänen isänsä oli Bernhard Ernst von Bülow, joka urallaan palveli virkamiehenä sekä Tanskassa että Saksassa. Bernhard von Bülowin veli oli kenraalimajuri Karl Ulrich von Bülow, joka toimi ratsuväenkomentajana ensimmäisessä maailmansodassa ja osallistui Liègen taisteluun elokuussa 1914.
Bülowin isä puhui ranskaa ja äiti englantia, mikä ei ollut kovinkaan epätavallista Hampurissa tuohon aikaan. Vuonna 1856 Bülowin isä lähetettiin Frankfurtiin Saksan liiton liittopäiville edustamaan Holsteinia ja Lauenburgia samaan aikaan kun Otto von Bismarck oli siellä edustamassa Preussia. Bernhard von Bülowista tuli Bismarckin pojan Herbertin leikkikaveri. Rumpenheimin linnassa hän tutustui myös prinsessa Alexandraan, josta myöhemmin tuli Britannian kuningatar. Bülowin ollessa 13-vuotias perhe muutti Neustrelitziin, koska hänen isästään tuli Mecklenburgin suurherttuan pääministeri. Siellä hän opiskeli Frankfortin lukiossa, josta jatkoi yliopistoihin Lausannessa, Leipzigissa ja Berliinissä.
Von Bülow liittyi vapaaehtoisena Saksan–Ranskan sotaan ja hän palveli korpraalina kuningas Hussarin rykmentissä. Joulukuussa 1870 joukko-osasto taisteli lähellä Amiensia ja von Bülow kertoi myöhemmin tappaneensa ranskalaisen kiväärimiehen sapelillaan. Bülow ylennettiin luutnantiksi ja häntä pyydettiin jatkamaan armeijassa sodan jälkeenkin, mutta hän kieltäytyi. Hän sai lakiopintonsa valmiiksi Greifswaldin yliopistossa vuonna 1872. Sen jälkeen hän työskenteli ensin virkamiehenä Preussin osavaltiossa ja sitten jatkoi diplomaattiuralle.
Valtakunnankanslerina

Bülowin tiivis, hyvä suhde keisariin jatkui kanslerikaudella. Hän tapasi kansliassa Vilhelmin joka aamu aina kun keisari oli Berliinissä. Hänen määrätietoisuutensa Vilhelmin suosiossa pysymiseen oli huomionarvoista, jopa henkilöille jotka olivat tottuneet keisarin tapoihin. Vilhelmin taloudenhoitaja kertoi: "Kun hän vahingossa esitti keisarille vastakkaisen mielipiteen, hän pysyi hetken hiljaa ja sanoi täysin päinvastaista aloittaen 'kuten Teidän Ylhäisyytenne niin viisaasti mainitsi'.". Hän luopui tupakasta, oluesta, kahvista ja likööristä ja voimisteli 35 minuuttia joka aamu ja saattoi hyvällä säällä ratsastaa läpi Tiegartenin. Sunnuntaisin hänellä oli tapana tehdä pitkiä kävelyretkiä metsässä. Vuonna 1905 hän johti vanhaa husaarirykmenttiään Vilhelmin kunniaksi järjestetyssä paraatissa ja hänet ylennettiin kenraalimajuriksi. Vilhelm kertoi Eulenburgille vuonna 1901: "Koska minulla on Bülow, voin nukkua yöni rauhassa."
Bülowin ensimmäinen merkittävä toimi valtakunnankanslerina oli Saksan imperialismin Kiinassa puolustaminen Saksan valtiopäiville. Bülow puolusti usein Saksan ulkopolitiikkaa ennen parlamenttia ja joutui peittelemään useasti Vilhelm II:n möhläyksiä.
Valtakunnankanslerina > Vuoden 1907 skandaali

Harden–Eulenburg-skandaalin aikaan vuonna 1907 homoaikakauslehti Der Eigenen perustaja Adolf Brand julkaisi pamfletin, jossa väitti Bülowin joutuneen kirityksen kohteeksi. Brandin mukaan Bülowta kiristettiin homoseksuaalisuuden harjoittamisesta ja hänen mielestään Bülow oli moraalisesti velvoitettu vastustamaan Saksan rikoslain pykälää 175, joka kriminalisoi homoseksuaalisuuden. Brandia syytettiin kunnianloukkauksesta oikeudenkäynnissä, joka pidettiin Berliinin alueoikeudessa 6. marraskuuta 1907. Brand väitti, että valtakunnankansleri oli halannut ja suudellut yksityissihteeriään Max Scheeferia Philipp zu Eulenburgin isännöimissä miesten tapaamisissa. Bülow kielsi tapahtuneen, mutta mainitsi kuulleensa epäilyttäviä juoruja Eulenburgista. Eulenburg puolusti itseään Brandin väitteitä vastaan ja väitti ettei hän ole koskaan sekaantunut samaan sukupuoleen. Eulenburgin todistus johti myöhemmin oikeudenkäyntiin väärästä valasta. Vaikka Berliinin poliisi todisti, että Bülow on saattanut todellakin olla kiristyksen uhri, Bülow voitti oikeudenkäynnin helposti ja Brand tuomittiin 18 kuukaudeksi vankilaan.
Kirjailijana

Eronsa jälkeen Bülow asui käytännössä Roomassa villassa, jonka hän oli hankkinut eläkepäiviään varten. Osan kesästä hän vietti Hampurin lähellä Flottbeckissä tai Norderneyn saarella. Hänen serkkunsa, hampurilainen kauppias, oli jättänyt hänelle suuren perinnön ja sen ansiosta hän pystyi elämään huoletonta elämää ja se auttoi tekemään Rooman talosta kirjallisten ja poliittisten seurapiirien keskuksen. Bülow käytti vapaata aikaansa kirjoittaessaan kirjan Kuudennen liittokunnan sodan 100-vuotisjuhlan kunniaksi. Kyseessä oli merkittävä keisarillisesta Saksasta kertova teos, joka ylisti sen saavutuksia ja puolusti Bülowin oman ulkopolitiikan päälinjoja.
Bülowin kirjan uudistettu laitos ilmestyi ensimmäisen maailmansodan käynnistymisen jälkeen. Siinä useita kappaleita oli muutettu tai poistettu, kuten Bülowin paljastus siitä kuinka hän tuuditti Britannian turvallisuuden tunteeseen samalla kun Saksan suurta laivastoa rakennettiin. Hänen tiedettiin olevan Vilhelm II:n epäsuosiossa. Keisari ei antanut anteeksi Bülowin asennetta ja tekoja Daily Telegraphin haastatteluskandaalissa 1908.
Aiheesta muualla

Von Bülowin muistelmat archive.orgissa
Von Bülowin elämäkerta Spartacus Educationalissa
Wikimedia Commonsissa on kuvia tai muita tiedostoja aiheesta .
Von Bülow, keisari Vilhelm II ja Rudolf von Valenti vuonna 1908.
Bernhard von Bülow vuonna 1908.
Von Bülowin ja hänen vaimonsa hautakivet Nienstedtenin hautausmaalla Hampurissa.
Coloradon territorio

| Coloradon territorio Colorado Territory> 1861–1876 |
| --- | --- |
  
Valtiomuoto:  Yhdysvaltain territorio
osa :  Yhdysvallat
Pääkaupunki:  Colorado City Golden City Denver City
Väkiluku (1870):  39 864
Historia:  
– Perustettu:  28. helmikuuta 1861
– Osavaltioksi:  1. elokuuta 1876
Seuraaja:   Colorado
Coloradon territorio (engl. Colorado Territory) oli Yhdysvaltain territorio, joka perustettiin 28. helmikuuta 1861 ja lakkautettiin 1. elokuuta 1876, jolloin territoriosta tuli Coloradon osavaltio. Alueen väkiluku oli vuoden 1870 väestönlaskennassa 39 864.
Aiheesta muualla

Kuvia tai muita tiedostoja aiheesta Coloradon territorio Wikimedia Commonsissa
Colorado Encyclopedian sivu territoriosta (englanniksi)
Dana Murzyn

| Dana Murzyn |
| --- | --- |
 Murzyn vuoden 2011 Heritage Classic -tapahtumassa.
Henkilötiedot
Syntynyt: 9. joulukuuta 1966 (ikä 57) Calgary, Alberta
Kansalaisuus:   Kanada
Jääkiekkoilija
Lempinimi:  Hank
Pelipaikka:  puolustaja
Maila:  vasen
Pelinumero:  5
Pelaajaura
Pääsarjaura:  1985–1999
Seurat:  Hartford Whalers (NHL) Calgary Flames (NHL) Vancouver Canucks (NHL) Syracuse Crunch (AHL)
NHL-varaus:  5. varaus, 1985 Hartford Whalers
Dana Trevor Murzyn (s. 9. joulukuuta 1966 Calgary, Alberta) on kanadalainen entinen ammattilaisjääkiekkoilija, pelipaikaltaan puolustaja.
Ura

Hartford Whalers varasi Murzynin NHL:ään vuorolla viisi varaustilaisuuden 1985 ensimmäisellä kierroksella. Tätä ennen hän oli pelannut kaksi kautta Calgary Wranglersissa juniorisarja WHL:ssä ja valittu kausista jälkimmäisellä WHL:n itäisen konferenssin ensimmäiseen tähdistökentälliseen. Hän aloitti ammattilaisuransa heti varausvuonnaan ja valittiin kauden 1985–1986 päätteeksi NHL:n tulokkaiden tähdistökentälliseen.
Murzyn pelasi Hartfordissa kaksi täyttä kautta ja osan kolmannesta. Tammikuussa 1988 hän siirtyi Calgary Flamesiin osana pelaajakauppaa, jossa Calgary sai hänen lisäkseen hyökkääjä Shane Churlan ja jossa Hartfordiin siirtyivät puolustaja Neil Sheehy, hyökkääjä Carey Wilson ja hyökkääjä Lane MacDonaldin pelaajaoikeudet. Kaudella 1988–1989 Murzyn oli voittamassa NHL:n mestaruutta, Stanley Cupia. Calgary kohtasi loppuotteluissa Montreal Canadiensin ja vei mestaruuden otteluvoitoin 4–2.
Maaliskuussa 1991 Murzyn siirtyi Vancouver Canucksiin, joka antoi Calgarylle vaihdossa puolustaja Kevan Guyn ja hyökkääjä Ronnie Sternin. Kaudella 1993–1994 Vancouver eteni NHL:n loppuotteluihin, mutta hävisi mestaruuden New York Rangersille otteluvoitoin 3–4. Pudotuspelien avauskierroksella tulleen polvivamman vuoksi Murzyn ei pystynyt pelaamaan vuoden 1994 loppuottelusarjassa yhtään ottelua. Kaudella 1997–1998 Murzyn ehti pelata 31 ottelua ennen kuin kausi päättyi hänen osaltaan joulukuussa 1997 tulleeseen polvivammaan. Hänen viimeiseksi kaudekseen jäi kausi 1998–1999, jolla hän pelasi 12 ottelua Vancouverissa NHL:ssä ja 20 ottelua farmijoukkue Syracuse Crunchissa AHL:ssä.
Puolustavan puolustajan (engl. stay-at-home defenceman) roolissa pelannut Murzyn pelasi 14 kautta kestäneellä NHL-urallaan 838 runkosarja- ja 82 pudotuspeliottelua. Hän teki runkosarjassa 204 tehopistettä, 52 maalia ja 152 syöttöpistettä, ja pudotuspeleissä 19 tehopistettä, yhdeksän maalia ja kymmenen syöttöpistettä. Jääkiekkouransa jälkeen hän on työskennellyt liha-alalla.
Aiheesta muualla

Dana Murzyn The Internet Hockey Databasessa (englanniksi)
Kurdjumivka

| Kurdjumivka (Курдюмівка) |
| --- | --- |
 Kurdjumivka
 Koordinaatit: 48.4700°N, 37.9572°E 
Valtio:  Ukraina
Alue:  Donetskin alue
Piiri:  Bah’mutin piiri
Perustettu:  1936
Kaupunkityyppinen taajama:  1957-2024
Pinta-ala  ():  
 – Kokonaispinta-ala:  0,57 km²
Väkiluku (2022):  737
Infobox OKVirheellinen NIMI-arvo: 
Kurdjumivka (ukr. Курдюмівка) on kylä ja aiempi kaupunkityyppinen taajama Ukrainan Donetskin alueen pohjoisosassa, Bah’mutin piirin Toretskin hromadan alueella. Kylä sijaitsee 12 kilometriä Toretskin keskustasta koilliseen ja 55 kilometriä Donetskista pohjoiseen. Kurdjumivka on Bah’mutista etelään Horlivkaan johtavan rautatieosuuden asemapaikkakunta. Yhdyskunta- ja kasteluvettä kuljettava Donets–Donbass-kanava kulkee kylän kautta.
Kurdjumivkan väkiluku oli 737 (2022) ja aiemmin 1 161 (2001) sekä 1 233 (1989).
Kylä on perustettu 1936. Kaupunkityyppisen taajaman asema sillä oli vuosina 1957-2024.
Osana Ukrainaan kohdistamaansa hyökkäyssotaa (2022–) Venäjä on pyrkinyt laajentamaan miehitysaluettaan Donetskin alueella. Kurdjumivkasta on taisteltu kiivaasti useaan otteeseen,  osin osana pitkään jatkuutta taistelua Bah’mutista. Rintamalinjalla tai sen läheisyydessä sijaitsevaan Kurdjumivkan kylään on kohdistettu toistuvia ilma- tai tykistöiskuja, joissa monet rakennukset ovat vaurioituneet tai tuhoutuneet. Vaikka moni kylän asukas on siirtynyt suojaan pois kiivaimman sodan vyöhykkeeltä, paikkakunnalla yhä olleita siviililejä on sotatoimien vuoksi haavoittunut tai kuollut. Kylä oli Venäjän tai sen nukkevaltion miehittämä marraskuun 2022 lopusta alkaen. Osa tilannekuvaa ylläpitävistä sivustoista esitti kylän kesäkuussa 2024 olevan Ukrainan hallussa ainakin länsiosiltaan (esim. liveuamap.com), toiset (esim. deepstatemap.live ja ISW) näyttyvät kylän venäläisjoukkojen hallinnassa olevana alueena.
Between the Buttons

| Between the Buttons The Rolling Stones |
| --- | --- | --- |

Studioalbumin tiedot
 Äänitetty : elokuu – joulukuu 1966
 Studio : RCA Studios, Hollywood & Olympic Studios, Lontoo
 Julkaistu: 20. tammikuuta 1967 (UK)   11. helmikuuta 1967 (USA)
 Formaatti: LP, MC, CD, SACD
 Tuottaja(t): Andrew Loog Oldham
 Tyylilaji: poprock, psykedeelinen pop, psykedeelinen rock, bluesrock, kamaripop
 Kesto: 38.36 (UK)  38.41 (USA)
 Levy-yhtiö: Decca, London
Listasijoitukset
  2. (1967)   2. (1967)   2. (helmikuu 1967)   3. (tammikuu 1967)   25. (9. joulukuuta 1967)
The Rolling Stonesin muut studioalbumit
| Aftermath 1966 | Between the Buttons 1967 | Their Satanic Majesties Request 1967 |
Between the Buttons on brittiläisen The Rolling Stones -yhtyeen vuoden 1967 alkupuolella julkaistu albumi. Sen tavoitteena oli yltää laadullisesti aikakautensa arvostetuimpien albumien tasolle. Levyllä korostuvat Brian Jonesin soittamat lukuisat instrumentit, ja se on musiikillisesti yhtyeen monipuolisimpia albumeja. Levy on hyvin pop-voittoinen, ja Rolling Stonesin siihenastisista albumeista se oli kauimpana yhtyeen alkuperäisestä blues-tyylistä.
Between the Buttons oli Britanniassa Rolling Stonesin viides ja Yhdysvalloissa seitsemäs studioalbumi. Amerikan-painokselta jätettiin pois kappaleet ”Back Street Girl” ja ”Please Go Home”, jotka korvattiin Britanniassa hieman aiemmin singleinä julkaistuilla lauluilla ”Let’s Spend the Night Together” ja ”Ruby Tuesday”. Albumi oli viimeinen, joka julkaistiin Euroopassa ja Pohjois-Amerikassa eri kappaleilla, sillä pitkään jatkuneen suosionsa myötä Rolling Stones pystyi vastaamaan paremmin musiikistaan ja urastaan.
Erityylisten kappaleidensa ansiosta albumi on fanien ja kriitikoiden arvostama, kun taas yhtyeen jäsenet ovat vähätelleet sitä. Vuonna 2003 albumi valittiin Rolling Stone -lehden kaikkien aikojen top 500 -albumilistalla sijalle 355.
Äänitykset

Albumin työstäminen aloitettiin Yhdysvaltain-kiertueen keskellä elokuussa 1966 Hollywoodin RCA-studioilla yhdessä äänittäjä David Hassingerin kanssa. Sessiot jatkuivat marraskuussa Lontoon Olympic-studioilla, missä nauhoitettiin suurin osa albumista. Osaa kappaleista ryhdyttiin äänittämään Hollywoodissa ja ne viimeisteltiin myöhemmin Lontoossa. Nauhoitukset päättyivät joulukuussa. Äänityksissä käytettiin neliraitanauhuria.
Rolling Stonesin monista aiemmista levyistä poiketen Between the Buttons -albumia ei tyydytty äänittämään kiireessä Yhdysvaltain-konserttien välissä, vaan yhtye jopa majoittui Olympic-studioille. Basisti Bill Wyman kuvasi Between the Buttonsin levytyssessioita Rolling Stonesin ensimmäisiksi, joiden aikana keskityttiin siihen, millainen valmiista albumista tulisi. Kitaristi Keith Richardsin mukaan se oli myös ensimmäinen kerta, kun yhtye pääsi pitämään pienen tauon kiertueista ja muista kiireistä.
Musiikki > Tyyli

Between the Buttons on musiikillisesti Rolling Stonesin monipuolisimpia albumeja. Erityylisten kappaleidensa ansiosta albumi on fanien ja kriitikoiden arvostama, mutta yhtyeen jäsenet ovat vähätelleet sitä. Levy on hyvin pop-voittoinen, ja yhtyeen siihenastisista albumeista se oli kauimpana Rolling Stonesin alkuperäisestä blues-tyylistä. Kaikki kappaleet on merkitty solisti Mick Jaggerin ja Richardsin yhdessä kirjoittamiksi. Sävellykset ovat melodisia, kun taas sanoitukset sisältävät misogyniaa, huumeviittauksia ja yhteiskunnallisia kannanottoja. Rolling Stonesin edellisen Aftermath-albumin tavoin levyllä on paljon Brian Jonesin soittamia eri instrumentteja. Yhtyeen jäsenten lisäksi albumilla esiintyvät studiomuusikon ominaisuudessa kosketinsoittajat Ian Stewart, Nicky Hopkins ja Jack Nitzsche. Lisäksi Nick De Caro soittaa harmonikkaa kappaleessa ”Back Street Girl”.
Between the Buttons -albumin tarkoitus oli yltää tasokkuudessaan aikakautensa arvostetuimmille albumeille, kuten Beatlesin Revolverille ja Bob Dylanin Blonde on Blondelle.